wickkiey/tamil-wikipedia-chunked huggingface dataset:
# கிளை விளக்கு

## அமைப்பு

இவ்விளக்குகளில் நடுவில் ஒரு உயரமான தண்டும், அதிலிருந்து பல அடுக்குகளில் கிளைத்துச் செல்லும் பல விளக்குகளும் அமைந்திருக்கும். கீழுள்ள கிளைகள் அகன்றும் அடுக்குகளில் மேல்நோக்கிச் செல்லும்போது மேல் அடுக்குகள் பெரும்பாலும் ஒடுங்கிச் செல்லும். இவ்விளக்குகள் பித்தளை முதலிய உலோகங்களால் செய்யப்படுகின்றன. இவ்விளக்குகள் கூடிய ஒளியைப் பெறுவதற்காகவும் அலங்காரத்துக்காகவும் உருவாக்கப்படுகின்றன. பல்வேறு உயரங்களில் உருவாக்கப்படும் இவ்விளக்குகளிற் பெரியவை ஆறடி வரை உயரம் கொண்டவையாக இருக்கலாம். நடுத்தண்டின் உச்சியில் குத்து விளக்குகளில் இருப்பதைப் போலவே அன்னப் பறவை அல்லது வேறு உருவங்கள் இருக்கும். இவ்வகை விளக்குகளில் இந்த உருவங்கள் சிக்கலான உருவங்களைக் கொண்டவையாகவும், நுணுக்கமான வேலைப்பாட்டுடன் கூடியவையாகவும் அமைந்திருக்கும்.
# கிளை விளக்கு

## கிளை விளக்குகள் சில

அ. இராகவன் தனது நூலில் தமிழ்நாட்டில் காணப்படும் பின்வரும் கிளை விளக்குகளைப் பட்டியல் இட்டு அவற்றை விளக்கியுள்ளார்.
- சோடச அன்னச் சங்கிலிக் கிளை விளக்கு
- திருப்பதி கிளை விளக்கு
- அன்னலட்சுமி கிளை விளக்கு
- கின்னரிக் கிளை விளக்கு
- தாமரைக் கிளை விளக்கு
# உலகுசார் சபை

**உலகுசார் சபை** என்பது கத்தோலிக்க திருச்சபையில் அர்ப்பணவாழ்வு சபை அமைப்பு முறைகளில் ஒன்றாகும். இதில் இருப்போர் உலகில் வாழ்ந்து கொண்டே நற்செய்தி அறிவுரைகளை கடைபிடிக்க முயற்சி செய்கிறனர். உலகின் புனிதப்படுத்துதலுக்கு சிறப்பாக அதன் உள்ளிருந்தவாறே உழைக்கின்றனர். துறவற சபையினரைப் போல இவர்கள் சமூகமாக கூடி வாழ்வதில்லை.  
இவ்வகை அர்ப்பணவாழ்வு சபைகள் முதன்முதலில் பன்னிரண்டாம் பயஸினால் 1947இல் அனுமதிக்கப்பட்டன. உலகுசார் சபைகளை அமைக்க இப்போதய வழக்குப்படி திருத்தந்தையோ அல்லது மறைமாவட்ட ஆயரோ அனுமதி வழங்களாம். ஏறத்தாழ 60,000 நபர்கள் 200க்கும் மேற்பட்ட உலகுசார் சபைகளில் உறுப்பினராக உள்ளனர்.  
உலகுசார் சபையின் ஓர் உறுப்பினரது அர்ப்பணம் அவர் பொதுநிலையினராயினும் அல்லது திருப்பணியாளராயினும் இறைமக்களது நடுவில் அவருக்குரிய திருச்சபைச் சட்டமுறையான நிலையை மாற்றுவது இல்லை. ஆகவே நற்செய்தி அறிவுரைகளை கடைபிடிக்க விழையும் மறைமாவட்ட திருப்பணியாளர்கள் அர்ப்பண வாழ்வு சபைகளில் சேறுவர்.  
கப்புச்சின் சபையின் பிரிவாக Institute of the Maids of the Poor என்பதே இந்தியாவில் தொடங்கப்பட்ட முதல் உலகுசார் சபையாகும்.
# மெத்தில் பீனைலசிட்டேட்டு

**மெத்தில் பீனைலசிட்டேட்டு** *(Methyl phenylacetate)* என்பது C<sub>9</sub>H<sub>10</sub>O<sub>2</sub> என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். மெத்தனால் மற்றும் பீனைல் அசிட்டிக் அமிலம் சேர்ந்து உருவாகும் இந்த எசுத்தரின் அமைப்பு வாய்ப்பாடு C6H5CH2COOCH3 என்று எழுதப்படுகிறது. தெளிவான நிரமற்ற நீர்மமாகக் காணப்படும் மெத்தில் பீனைலசிட்டேட்டு நீரில் சிறிதளவு கரைகிறது. ஆனால் பெரும்பாலான கரிமக் கரைப்பான்களில் நன்றாக கரைகிறது.  
மெத்தில் பீனைலசிட்டேட்டு தேனைப் போன்ற வீரிய மணமுடையதாக உள்ளது. மிகவும் வீரியமாக இருப்பதால் 10% அல்லது அதைவிடக் குறைவான , மெத்தில்பீனைல் அசிட்டேட்டை மட்டுமே முகர்ந்து பார்க்க பரிந்துரைக்கப்படுகிறது. மதுவகைகள், குடைமிளகாய், தேன், மிளகு, காப்பி போன்றவற்றில் இயற்கையாக இச்சேர்மம் காணப்படுகிறது. வாசனைப்பொருட்கள் தொழிற்சாலைகளில் பயன்படுத்தப்படுகிறது.
# பெங்கித் சுட்டிராம்கிரன்

**பெங்கித் ஜார்ஜ் டேனியல் சுட்டிராம்கிரன்** *(Bengt Georg Daniel Strömgren)* (21 ஜனவரி 1908 – 4 ஜூலை 1987) ஒரு டேனிழ்சிய வானியலாளரும் வானியற்பியலாளரும் ஆவார்.  
பெங்கித் சுட்டிராம்கிரன் கோத்தென்பர்கில் பிறந்தார். இவரது பெற்றோர் எட்விக் சுட்டிராம்கிரனும் எலிசு சுட்டிராம்கிரனும் ஆவர். எலிசு சுட்டிராம்கிரன் கோப்பெனேகன் பல்கலைக்கழகத்தில் பேராசிரியராக இருந்தார். இவர் கோப்பெனேகன் பலகலைக்கழக வான்காணக இயக்குநராகவும் விளங்கினார். பெங்கித் அறிவியலாளர்களும் நோக்கீட்டாளர்களும் அவர்களது விருந்தினர்களும் புடைசூழ இருந்த பேராசிரியர் மாளிகையில் அறிவியல் சூழலில் வளர்ந்தார். இவர் தன் 14 ஆம் அகவையிலேயே ஓர் ஆய்வுக் கட்டுரையை எழுதி வெளியிட்டார். இவர் 1925 இல் தன் உயர்நிலைப் பள்ளிக் கல்வியை முடித்து கோப்பெனேகன் பல்கலைக்கழகத்தில் சேர்ந்தார். இரண்டாண்டுகளிலேயே இவர் வானியலிலும் வானியற்பியலிலும் பட்டம் பெற்றார். அடுத்த இரண்டாண்டுகளில் முனைவர் பட்டமும் பெற்றார். இவரது ஆய்வு 1929 இல் மிகச் சிறந்த மதிப்பெண்களைப் பெற்றது.
அப்போது இவரது அகவை 21.
# பெங்கித் சுட்டிராம்கிரன்

## தகைமைகள்

**விருதுகள்**  
- புரூசு பதக்கம் (1959)
- அரசு வானியல் கழகப் பொற்பதக்கம் (1962)
- என்றி நோரிசு இரசல் விவுரைத்தகைமை (1965)
- ஜான்சன் பதக்கம், பிரெஞ்சு அறிவியல் கல்விக்கழகம் (1967)
- கார்ல் சுவார்சுசைல்டு பதக்கம் (1969)
**இவரது பெயரால் வழங்குபவை**  
- குறுங்கோள் 1846 பெங்கித்
- சுட்டிராம்கிரன் அகவை
- சுட்டிராம்கிரன் ஒளியளவியல்
- சுட்டிராம்கிரன் கோளங்கள்
- சுட்டிராம்கிரன் தொகையம்
# முஹயத்தீன் ஆண்டவர் பள்ளிவாசல்

**முஹயத்தீன் ஆண்டவர் பள்ளிவாசல் ** ( Arabic: مسجد سيد محي الدين , English: Saint Muhyuddin Mosque) என்பது இந்தியாவின் தமிழ்நாடு மாநில தஞ்சாவூர் மாவட்டத்தில் உள்ள திருப்பனந்தாள் நகரில் உள்ளது.
# முஹயத்தீன் ஆண்டவர் பள்ளிவாசல்

## வரலாறு

1980 ஆம் ஆண்டு முற்பகுதியில், பழைய மசூதி இடித்துத் தள்ளப்பட்டது. தற்போதைய வடிவத்தில் மீண்டும் கட்டப்பட்டது. புதிய மசூதி திறப்பு விழா வெள்ளிக்கிழமை, 1989 பிப்ரவரி, 3 ம் தேதி நடைபெற்றது.
# முஹயத்தீன் ஆண்டவர் பள்ளிவாசல்

## அமைப்பு

மசூதி இரண்டு வாயிற்களைக் கொண்டு உள்ளது.குவிமாடம் இல்லை.இரண்டு மினார்கள் உள்ளன.பள்ளிவாசலின் உள்ளே உளு செய்ய ஹவுஸ் உள்ளது.  
மசூதி இரண்டு மாடிகளில் உள்ளது. தரை தளத்தில் பிரார்த்தனை செய்யப்படுகிறது .
# முஹயத்தீன் ஆண்டவர் பள்ளிவாசல்

## அடக்கத்தலம்

மசூதி வளாகத்தின் நுழைவாயிலில் மஸ்தான் சாஹிப் வலியுல்லா என்ற ஷேக் அப்துர் ரகுமான் பக்சின் அடக்கத்தலம் உள்ளது. (Arabic: عبد الرحمن بكش - *Abdu-r Raḥmān Baksh*).
# முஹயத்தீன் ஆண்டவர் பள்ளிவாசல்

## அடக்கத்தலம்

### உருஸ் சந்தனக்கூடு விழா

ஒவ்வொரு ஆண்டும் இஸ்லாமிய நாட்காட்டியின் மூன்றாவது மாதமான ரபியுல் அவ்வல் 22 அன்று இங்கு உருஸ் எனப்படும் சந்தனக்கூடு விழா நடைபெறும்
# வசு

, கி.பி. 401]]
**வசுக்கள்** (*Vasu*, ) என்பது இந்து மதத்தில் நெருப்பு மற்றும் ஒளியுடன் தொடர்புடைய தெய்வங்களின் குழு ஆகும். இவர்கள் இந்திரன் மற்றும் விஷ்ணு உதவியாளர் தெய்வங்களாக விவரிக்கப்படுகிறார்கள். பொதுவாக எண்ணிக்கையில் எட்டு பேர் கொண்ட இவர்கள் *அஷ்டவசுக்கள்* என அழைக்கப்படுகின்றனர். இராமாயணத்தில்காசியப்பர் மற்றும் அதிதி ஆகியோரின் குழந்தைகள் என்றும், மகாபாரதத்தில் மனு அல்லது தர்மம் என்றும் தக்கன் மகள் வாசு ஆகியோரின் மகன்கள் என்றும் விவரிக்கப்படுகிறார்கள். வேதங்களில் இடம்பெற்றுள்ள முப்பத்து மூன்று கடவுள்களில் இவர்கள் எட்டு பேர் ஆவர்.
# வசு

## சொற்பிறப்பியல்

*வசு* என்ற சமசுகிருத சொல் "பிரகாசமானவை" என்று மொழிபெயர்க்கப்பட்டுள்ளது.
# வசு

## பட்டியல்

வெவ்வேறு நூல்களில் எட்டு வசுக்களின் மாறுபட்ட பட்டியல்கள் உள்ளன. பிரகதாரண்யக உபநிடதம், மானவ புராணம் மற்றும் மகாபாரதத்தின் படி பொதுவாக குறிப்பிடப்பட்ட பெயர்கள் மற்றும் அர்த்தங்கள் பின்வருமாறு:
| பெயர் | பொருள் | பெயர் | பெயர் | பொருள் |  |
| --- | --- | --- | --- | --- | --- |
| பிருத்வி | பூமி | பூமி | தாரா | பூமி |  |
| வருணன் | நீர் | சமுத்திரம் | அபா | நீர் |  |
| அக்னி | தீ | அக்னி | அனலா/பாவகா | தீ |  |
| வாயு | காற்று | வாயு | அனிலா | காற்று |  |
| ஆதித்யா | அதிதியின் மகன் | அமசுமான் | பிரத்யூசா | சூரியன் |  |
| ஆகாசா | வானம் | ஆகாசா | பிரபாசா | வானம் |  |
| சந்திரமா | சந்திரன் | வர்ச்சா | சோமா | சந்திரன் |  |
| நட்சத்திராணி | நட்சத்திரங்கள் | பிரபாசா | துருவா | அழியா நட்சத்திரம் | } |
# வசு

## புராணம்

இராமாயணத்தில் காசியப்பர் மற்றும் அதிதி ஆகியோரின் குழந்தைகள் என்றும், மகாபாரதத்தில் மனு அல்லது தர்மம் என்றும் தக்கன் மகள் வாசு ஆகியோரின் மகன்கள் என்றும் விவரிக்கப்படுகிறார்கள்.  
பிரிது (பிருத்வி) தலைமையிலான வசுக்கள் காட்டில் தங்களை எப்படி அனுபவித்துக் கொண்டிருந்தார்கள் என்பதை மகாபாரதம் விவரிக்கிறது. ஆகாசாவின் மனைவி ஒரு தெய்வீக பசுவைக் கண்டு, தனது கணவர் அதைத் திருடும்படி வற்புறுத்தினார். பிரிது மற்றும் அவரது மற்ற சகோதரர்களின் சம்மதத்துடனும் உதவியுடன் ஆகாசா இதைச் செய்தார். அந்த பசு வசிட்ட முனிவருக்குச் சொந்தமானது, அவர் தனது துறவி சக்திகள் மூலம் வசுக்கள் அதைத் திருடியிருப்பதை அறிந்து கொண்டார். மேலும் பூமியில் மனிதர்களாக பிறக்க வேண்டும் என்று உடனடியாக அவர்களை சபித்தார். வசுக்களின் வேண்டுகோளுக்கு பதிலளித்த வசிட்டர், அவர்களில் ஏழு பேர் பிறந்த ஒரு வருடத்திற்குள் பூமிக்குரிய வாழ்க்கையிலிருந்து விடுபடுவார்கள் என்றும், ஆகாசா மட்டுமே முழு தண்டனையையும் செலுத்துவார் என்றும் உறுதியளித்தார். வசுக்கள் பின்னர் நதி தெய்வமான கங்கை தங்கள் தாயாக வேண்டும் என்று கேட்டுக்கொண்டனர். மன்னர் சாந்தனு தன்னை ஒருபோதும் எந்த வகையிலும் தடுக்கக் கூடாது என்ற நிபந்தனையின் பேரில் கங்கை அவதாரம் எடுத்து அவரது மனைவியானார். ஏழு குழந்தைகள் பிறந்ததால், ஒன்றன் பின் ஒன்றாக, கங்கை அவர்களைத் தனது சொந்த நீரில் மூழ்கடித்து, அவர்களின் தண்டனையிலிருந்து விடுவித்தார், மன்னர் எந்த எதிர்ப்பும் தெரிவிக்கவில்லை. எட்டாவது குழந்தை பிறந்தபோதுதான் மன்னர் இறுதியாக தனது மனைவியை எதிர்த்தார், எனவே அவர் அவரை விட்டு வெளியேறினார். எட்டாவது மகன் உயிருடன் இருந்தார், பின்னர் வீடுமர் என்று அறியப்பட்டார்.
# அதுல் குமார்

பேராசிரியர் **அதுல் குமார்** (*Prof. Atul Kumar*) ஒரு செயற்கை கரிம வேதியியல் பேராசிரியர் ஆவார். இந்திய அறிவியல் மற்றும் புதுமையியல் ஆராய்ச்சிக் கழகம் (AcSIR), மத்திய மருந்து ஆராய்ச்சி நிறுவனம் (CSIR-CDRI) ஆகியவற்றில் பேராசிரியராகவும் முதன்மை விஞ்ஞானியாகவும் பணியாற்றினார். இந்திய அரசு 2007 ஆம் ஆண்டு இவருக்கு பத்மசிறீ விருதை வழங்கி சிறப்பு செய்தது.
மருத்துவ வேதியியலில் முனைவர் பட்டம் பெற்ற பேராசிரியர் அதுல் குமார், அதற்கு பிந்தைய ஆராய்ச்சிக் கல்வியை அமெரிக்காவில் உள்ள பஃப்பலோ கல்லூரியில் பெற்றார்.
# அதுல் குமார்

## வாழ்க்கைப் பயணம்

மருத்துவ வேதியியல் துறையிலும் மருந்து வடிவமைப்பிலும் பேராசிரியர் அதுல் குமார் 24 ஆண்டுகள் அனுபவத்தைக் கொண்டிருந்தார்.
# அதுல் குமார்

## கல்விப்பணி

பாலி ஐதரோகுயினோன் வழிப்பொருட்கள் தயாரிக்கும் தொகுப்பு முறையில் இவர் நிபுணத்துவம் பெற்றவராக இருந்தார்.சமச்சீரற்ற ஆன்ட்செச் வினைகள் வழியாக தொகுப்புமுறையில் பாலி ஐதரோகுயினோன் தயாரித்தல் and தொடர்பான இவரது ஆய்வுக் கட்டுரைகள் முறையே 195, 94 முறைகள் மேற்கோளாகப் பயன்படுத்தப்பட்டுள்ளது.  
இந்திய மருந்துப்பொருள் உற்பத்தியாளர்கள் நிறுவனத்தின் விஞ்ஞானி விருதை இவர் வென்றுள்ளார். அமெரிக்க வேதியியல் கழகத்தின் உலகாய ஆலோசனைக் குழுவின் உறுப்பினராகவும் இருந்துள்ளார்.90 ஆய்வுக் கட்டுரைகளின் ஆசிரியராகவும் 45 காப்புரிமைகளுக்குச் சொந்தமானவராகவும் சிறந்து விளங்கியுள்ளார்
# திருச்சிராப்பள்ளி அரசு அருங்காட்சியகம்

**திருச்சிராப்பள்ளி அரசு அருங்காட்சியகம்** (Government Museum, Tiruchirappalli) தமிழ்நாடு மாநிலம் திருச்சிராப்பள்ளியில் உள்ள
சிங்காரதோப்பு பகுதியில் அமைந்துள்ளது . அருங்காட்சியகம் அமைந்துள்ள இராணி மங்கம்மாள் மஹால் மதுரையை ஆண்ட
சொக்கநாத நாயக்கரால் கட்டப்பட்டது.
1616 இருந்து 1634 வரை பின்னர் 1665 ல் 1731 வரை, இது மதுரை நாயக்கர்களின் தர்பார் ஹாலாக இருந்தது.  
அருங்காட்சியகத்தில் நிலவியல், விலங்கியல், ஓவியங்கள், மானுடவியல், கல்வெட்டியல் மற்றும் வரலாறு தொடர்பான காட்சிகள் வரிசைப்படுத்தப்பட்டுள்ளன.
# திருச்சிராப்பள்ளி அரசு அருங்காட்சியகம்

## பின்புலம்

இந்த அருங்காட்சியகம் 1983 ஆம் ஆண்டு நிறுவப்பட்டது. இதற்கு முன்பு சேலம் மற்றும் மதுரை அருங்காட்சியகங்கள் தமிழ்நாடு அரசால் ஏற்படுத்தப்பட்டன. முதலில் திருச்சிராப்பள்ளி கண்டோன்மெண்ட் பகுதியில் அரசு அருங்காட்சியகம் ஆரம்பிக்கப்பட்டது. பின்பு 1997 இல் இராணி மங்கம்மாள் மஹாலுக்கு மாற்றப்பட்டது. அருங்காட்சியகம் பொதுப்பணித் துறை மூலம் பராமரிக்கப்பட்டு வருகிறது.
# திருச்சிராப்பள்ளி அரசு அருங்காட்சியகம்

## காட்சிப் பொருட்கள்

அருங்காட்சியகத்தில் 2000 பொருட்கள் உட்புற மற்றும் வெளிப்புற காட்சிகளாக கொண்டுள்ளது.
# திருச்சிராப்பள்ளி அரசு அருங்காட்சியகம்

## சூழலியல் பிரிவு

அருங்காட்சியகத்தில், அரிய பூச்சிகள், பறவைகள் மற்றும் பாலூட்டிகள் ஆகியவற்றின் தொகுப்பு இடமாக சூழலியல் பிரிவு உள்ளது.  
இந்து மத கடவுள்களான கிருஷ்ணா, துர்க்கை, திருமால் மற்றும் நடராஜரின் காட்சிகளைக் காண்பிக்கும் அரிய தஞ்சாவூர் ஓவியங்கள் இங்கு காணப்படுகின்றன.
# அமுக்கப்பட்ட ஐதரசன்

**அமுக்கப்பட்ட ஐதரசன்** *(Compressed hydrogen)* (CH<sub>2</sub>, CGH<sub>2</sub> அல்லது CGH<sub>2</sub>) அழுத்தத்தின் கீழ் சேகரித்து வைக்கப்பட்டுள்ள தனிம ஐதரசனின் வளிமநிலை ஐதரசன் வடிவமாகும். 350 பார் (1பார் என்பது 1,00,000 பாசுகல்கள் அழுத்தம்) மற்றும் 700 பார் அழுத்த அளவுகளில் ஐதரசன் தொட்டிகளில் சேமிக்கப்பட்டுள்ள அமுக்கப்பட்ட ஐதரசன் வாயுவானது, ஐதரசன் வாகனங்களின் நகரும் ஐதரசன் தொட்டிகளில் பயன்படுத்தப்படுகிறது. அமுக்கப்பட்ட ஐதரசன் வாயு எரிபொருளாகப் பயன்படுத்தப்படுகிறது.  
ஐதரசன் குழாய்வழிப் போக்குவரத்து மற்றும் அமுக்கப்பட்ட ஐதரசன் குழாய் இழுவைவண்டிப் போக்குவரத்து ஆகியவற்றில் வளிம எரிபொருளாகப் பயன்படுத்தப்படுகிறது.
# தஞ்சாவூர் லெட்சத்தோப்பு ஜெயவீர ஆஞ்சநேயர் கோயில்

**தஞ்சாவூர் லெட்சத்தோப்பு ஜெயவீர ஆஞ்சநேயர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் உள்ள ஆஞ்சநேயர் கோயில்களில் ஒன்றாகும்.
# தஞ்சாவூர் லெட்சத்தோப்பு ஜெயவீர ஆஞ்சநேயர் கோயில்

## அமைவிடம்

இக்கோயில் தஞ்சாவூர் மருத்துவக்கல்லூரி சாலையில் மருத்துவக்கல்லூரிக்கு அருகில் அமைந்துள்ளது.
# தஞ்சாவூர் லெட்சத்தோப்பு ஜெயவீர ஆஞ்சநேயர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் லெட்சத்தோப்பு ஜெயவீர ஆஞ்சநேயர் கோயில்

## மூலவர்

சுமார் நான்கு அடி உயரமுள்ள மூலவரான ஜெயவீர ஆஞ்சநேயர் கம்பீரமாக வடக்கு நோக்கி செல்பவர் போல அமைக்கப்பட்டுள்ளார். அவரின் இரு திருப்பாதங்களில் பாதஜலகாவும், தண்டையும் காணப்படுகின்றன. வரது ஓரத்தில் அழகிய கத்தி உறையுடன் காணப்படுகிறது. இடது கரம் தாமரைத் தண்டை பிடித்த நிலையில் உள்ளது. பரந்த மார்பில் மணி மாலையும் முப்புரி நூலும் காணப்படுகின்றன. காதில் குண்டலம் காணப்படுகிறது.
மூலவர் சன்னதிக்கு வலப்புறம் துளசி மாடம் உள்ளது.
# தஞ்சாவூர் லெட்சத்தோப்பு ஜெயவீர ஆஞ்சநேயர் கோயில்

## குடமுழுக்கு

25 நவம்பர் 1968இலும், அடுத்து 26 சூன் 2013இலும் குடமுழுக்கு நடைபெற்றுள்ளது.
# வில்லியம் ஆல்பிரெட் பவுலர்

**வில்லியம் ஆல்பிரெட் பவுலர்** *(William Alfred Fowler)* (; ஆகத்து 9, 1911- மார்ச்சு 14, 1995) ஓர் அமெரிக்க அணுக்கரு இயற்பியலாலரும் வானியற்பியலாளரும் ஆவார். இவரும் சுப்பிரமணியன் சந்திரசேகரும் 1983 ஆம் ஆண்டின் இயற்பியலுக்கான நோபல் பரிசைப் பெற்றனர்.
# வில்லியம் ஆல்பிரெட் பவுலர்

## வாழ்க்கை

பவுலர் பென்சில்வேனியாவில் உள்ள பிட்சுபர்கில் பிறந்தார். இவரது இரண்டாம் அகவையில் குடும்பத்தோடு ஓகியாவில் உள்ள இலிமாவுக்குச் சென்றார். இது ஒரு நீராவித் தொடர்வண்டி நகரம் ஆகும்.இவர் ஓகியோ பல்கலைக்கழகத்தில் பட்டம் பெற்றார். அப்போது இவர் டௌ கப்பா எப்சிலான் அமைப்பில் உறுப்பினராக இருந்தார். இவர் கலிபோர்னியா தொழில்நுட்ப நிறுவனத்தில் அணுக்கரு இயற்பியலில் முனைவர் பட்டம் பெற்றார்.  
இவர் நீராவிப் பொறி இயங்கிகளில் தொடர்ந்து ஆர்வம் கொண்டிருந்தார். பல நீராவிப் பொறி இயங்கிகளை பல அளவுகளில் தன்னிடம் வைத்திருந்தார். அவற்றில் ஒன்று இங்கே காட்டப்பட்டுள்ளது. இவர் கலிபோர்னியாவில் உள்ள பசதேனாவில் இறந்தார்.இந்த ஆய்வு விண்மீன்களில் உருவாகும், மிகக் குறைந்த எடை வேதித் தனிமங்களைத் தவிர்த்த பிற தனிமங்களின் அணுக்கரு நிகழ்வுகளை வகைப்படுத்தியது. இது பரவலாக B<sup>2</sup>FH ஆய்வு]] என அறியப்படுகிறது.  
இவர் வாழ்க்கையில் முதலில் பெயர்பெற்ற அணுக்கரு இயற்பியலாளரானார் இவர் கலிபோர்னியா தொழில்நுட்ப நிறுவனத்தின் கெலோகு கதிர்வீச்சு ஆய்வகத்தில் சார்லசு இலவுரிட்செனுக்குப் பிறகு இயக்குநராக ஆனார். இவருக்குப் பிறகு இயக்குநராக சுட்டீவன் ஈ. கூனின் தொடர்ந்தார். இவருக்கு அரச தலைவர் ஜெரால்டு போர்டு தேசிய அறிவியல் பதக்கத்தை வழங்கினார். இதுவே ஓர் அமெரிக்கர் அறிவியலில் பெறமுடிந்த தகுதியாகும்.  
இவர் 1963 இல் அமெரிக்க வானியல் கழகத்தின் என்றி நோரிசு இரசல் விரிவுரைத் தகைமையையும் 1973 இல் வெத்லெசென் பரிசையும் 1978 இல் எடிங்டன் பதக்கத்தையும் 1979 இல் பசிபிக் வானியல் கழகத்தின் புரூசு பதக்கத்தையும் 1983 இல் இயற்பியலுக்கான நோபெல் பரிசைச் சுப்பிரமணியன் சந்திரசேகருடன் இணைந்தும் வென்றார். இவருக்கு நோபெல் பரிசு அணுக்கரு வினைகளுக்கான கோட்பாட்டு, செய்முறை ஆய்வுகளுக்காக வழங்கப்பட்டது. இந்த ஆய்வுகள் புடவியின் வேதித் தனிமங்களின் உருவாக்கத்தைப் புரிந்துகொள்ள முதன்மையானவை ஆகும்.  
இவர் நீராவிப் பொறி இயங்கிகளில் தொடர்ந்து ஆர்வம் கொண்டிருந்தார். பல நீராவிப் பொறி இயங்கிகளை பல அளவுகளில் தன்னிடம் வைத்திருந்தார். அவற்றில் ஒன்று இங்கே காட்டப்பட்டுள்ளது. இவர் கலிபோர்னியாவில் உள்ள பசதேனாவில் இறந்தார்.
# வில்லியம் ஆல்பிரெட் பவுலர்

## வெளியீடுகள்

-
-
-
-
-
-
-
-  
-
# வில்லியம் ஆல்பிரெட் பவுலர்

## வெளியீடுகள்

### நினைவேந்தல்கள்

-
-
-
-
# வெற்றிட உலர் பெட்டி

**வெற்றிட உலர் பெட்டி** *( Vacuum Dry Box )* என்பது கூருணர்வு கொண்ட பொருட்களை கையாள்வதற்கு உதவும் ஒரு பாதுகாப்புக் கருவியாகும். இக்கருவி அவற்றின் கூருணர்வை மட்டுப்படுத்தவும் அல்லது கட்டுப்படுத்தப்பட்ட சூழலை உருவாக்கி அப்பொருள்களை பாதுகாப்புடன் பயன்படுத்தவும் உதவுகிறது . இத்தகைய பாதுகாப்பு சாதனங்கள் பொதுவாக வேதியியல் ஆய்வகங்களின் ஆவி வாங்கியில் காணப்படுகின்றன . கொடிய நோய்க்கிருமிகளைக் கையாளும் நாசா போன்ற அறிவியல் ஆய்வு நிறுவனங்கள் , நிலவுப் பாறைகளை ஆய்வுசெய்யும் வசதிகள் கொண்ட ஆய்வகங்கள் மற்றும் தொழிற்சாலைப் பயன்பாடுகளில் இப்பெட்டி பயன்படுத்தப்படுகிறது, மட்டுப்படுத்தப்பட்ட சூழல் கையுறைப் பெட்டியும் வண்ணமடித்தல், மணல் வீச்சு போன்ற செயல்களுக்காகப் பயன்படுத்தப்படுகிறது
# கிரிராஜா

**கிரிராஜா (Giriraja)** என்பதுகர்நாடககால்நடைத் துறையின், பெங்களூர் வேளாண் அறிவியல் பல்கலைக்கழகத்தால் உருவாக்கப்பட்ட ஒரு கோழி இனமாகும்.  
கிரிராஜா கோழிகள் இடும் முட்டைகள் ஒவ்வொன்றும் 52-55 கிராம் எடை கொண்டவையாக இருக்கின்றன.இவை ஆண்டுக்கு 130-150 என்றபெரிய எண்ணிக்கையில் இடுகின்றன. முட்டைகள் எல்லாம் நல்ல தரமானவையாகவும் (80-85 விழுக்காடு), மற்றும் விவசாயிகள் தங்கள் சொந்த பயன்பாட்டுக்கு இருப்புவைக்க உகந்தவையாகவும் உள்ளன. இந்த முட்டை ஓடுகள்பழுப்பு நிறமானவையாகவும், பிற வர்த்தக முட்டைகள் விட தடிமனாக இருப்பதால், எளிதில்உடையாதவையாக இருக்கும். இந்தக் கோழிகள் பிறஉள்ளூர் வகைகளை ஒப்பிடும்போது நல்ல வளர்ச்சியடையக் கூடியனவாகவும், கலப்பு மற்றும் கொல்லைப்புற பண்ணைகளுக்கு மிகவும் பொருத்தமானதாக உள்ளன.  
கொல்லைப்புற வளர்ப்புக்கு, ஐந்து கோழிகளுக்கு ஒரு சேவல் என்ற எண்ணிக்கையில் வளர்க்க வேண்டியது அவசியம். இவற்றை வளர்க்கசிறப்பு கவணம் தேவையில்லை. இவை ஆங்காங்கே சுற்றி திறந்த வெளியில்கிடைக்கும்உணவை உண்ணக்கூடியன.மேலும்இவைநல்ல தோட்டி விலங்குகளாகஇருந்து, பூச்சிகள் மற்றும் பச்சை இலைகள் போன்றவற்றை உண்கின்றன.இவற்றால் பண்ணை மற்றும் சமையலறை கழிவுகளை உண்ண முடியும். இந்த பறவைகள் நல்ல நோய் எதிர்பு ஆற்றலைக் கொண்டவை என்றாலும் இவை ராணிகேட் நோயால் தாக்கப்படுகின்றன. இதன்ஒரு நாள் வயது குஞ்சு 42-45 கிராம் எடையுடையது.
# பழனி அரசு அருங்காட்சியகம்

**பழனி அரசு அருங்காட்சியகம் ** (Government Museum, Palani) தமிழ்நாடு மாநிலம் திண்டுக்கல் மாவட்டத்தில் உள்ள பழனியில் அமைந்துள்ளது.  
காகித நோட்டுக்கள் மட்டுமன்றி பிளாஸ்டிக் நோட்டுக்கள், பல்வேறு வடிவிலான நாணயங்கள், இரும்பு, மரக்கட்டை, ஈயம், செம்பு, பித்தளை, தங்கம், மற்றும் வெள்ளி நாணயங்கள் இங்கு காட்சி படுத்தப்பட்டுள்ளது.  
பழங்கால மூங்கில், தோல்களால் ஆன நாணயங்களும்,கொண்டை ஊசி, கத்தி, சிப்பி, வட்டம், சதுரம், அறுகோணம் போன்ற வடிவங்களிலும், மன்னர் கால தங்க நாணயங்களும் இங்கு காட்சி படுத்தப்பட்டுள்ளது.  
இந்தியாவில் சுதந்திரத்திற்கு முன்பும், சுதந்திரத்திற்கு பின்பும் வெளியான பல்வேறு வகையான நோட்டுகள், நாணயங்களும்
இங்கு காணப்படுகின்றன.
# தொங்கு விளக்கு

**தொங்கு விளக்கு** அல்லது **தூக்கு விளக்கு** என்பது மேலிருந்து தொங்கவிட்டுப் பயன்படுத்தப்படும் எண்ணெய் விளக்கு ஆகும். பல்வேறு வகையான விளக்குகள் இந்த வகைக்குள் அடங்குகின்றன. இவ்வகை விளக்குகள் பெரும்பாலும் பித்தளை போன்ற உலோகங்களால் செய்யப்படுகின்றன. தொங்கு விளக்குகள், வைப்பதற்கான இடத்தேவையை இல்லாமல் ஆக்குவதால், இடவசதி குறைவான இடங்களில் பயனுள்ளவையாக அமைகின்றன. அத்துடன் அலங்கார அமைப்புக்களிலும் தொங்கு விளக்குகளைப் பயன்படுத்த முடியும்.
# தொங்கு விளக்கு

## வகைகள்

சர விளக்கு, நந்தா விளக்கு, சங்குத் தூக்கு விளக்கு, ஏழு தட்டுத் தூக்கு விளக்கு, சாதாரண தூக்கு விளக்கு, சங்கிலி வால் விளக்கு, தொம்பைத் தூக்கு விளக்கு போன்ற விளக்குகள் தொங்கு விளக்கு வகைக்குள் அடங்குகின்றன. சர விளக்குகள் பெரும்பாலும் கோயில்களில் கருவறை வாயிலைச் சுற்றி அலங்கரத்துக்காக அமைக்கப்படுகின்றன. நந்தா விளக்கு அல்லது தூண்டாமணி விளக்கு என அழைக்கப்படும் ஒரு வகைத் தொங்கு விளக்கு, விளக்கு எரிவதற்காகக் கூடிய அளவு எண்ணெயைக் கொண்டிருக்கக்கூடிய கலம் ஒன்றைக் கொண்டதாக வடிவமைக்கப்பட்டுள்ளது. இதனால், அடிக்கடி எண்ணெய் விடவேண்டிய தேவையில்லாமல் நீண்ட நேரம் எரியக்கூடியது. சாதாரணத் தூக்கு விளக்கு என்பது வடிவமைப்பில் உயரம் குறைவான குத்து விளக்கைப் போன்றது. இது அதன் உச்சியில் பொருத்தப்படும் வளையம் ஒன்றின் மூலம் தொங்கவிடப்படுகிறது.
# பிரம்மகுப்தர் அணி

கணிதத்தில் இந்தியக் கணிதவியலாளர் பிரம்மகுப்தரால் காணப்பட்ட அணியானது அவரது பெயரால் **பிரம்மகுப்தர் அணி** (Brahmagupta matrix) என அழைக்கப்படுகிறது  
பிரம்மகுப்தர் அணி:
:<math>B(x,y) = \begin{bmatrix}
x & y \\
\pm ty & \pm x \end{bmatrix}</math>  
இவ்வணி கீழ்வரும் முடிவை நிறைவு செய்கிறது:
:<math>B(x_1,y_1) B(x_2,y_2) = B(x_1 x_2 \pm ty_1 y_2,x_1 y_2 \pm y_1 x_2).\,</math>  
பிரம்மகுப்தர் அணியின் அடுக்குகளின் வரையறை:  
:<math>B^n = \begin{bmatrix}
x & y \\
ty & x \end{bmatrix}^n = \begin{bmatrix}
x_n & y_n \\
ty_n & x_n \end{bmatrix} \equiv B_n.</math>  
<math>\ x_n,</math> <math>\ y_n</math> இரண்டும் பிரம்மகுப்தர் பல்லுறுப்புக்கோவைகளென அழைக்கப்படுகின்றன.  
பிரம்மகுப்தர் அணிகளை எதிர்ம முழு எண்களுக்கும் நீட்டிக்கலாம்:  
:<math>B^{-n} = \begin{bmatrix}
x & y \\
ty & x \end{bmatrix}^{-n} = \begin{bmatrix}
x_{-n} & y_{-n} \\
ty_{-n} & x_{-n} \end{bmatrix} \equiv B_{-n}.</math>
# துறவற சபை

**துறவற சபை** என்பது கத்தோலிக்க திருச்சபையில் அர்ப்பணவாழ்வுச் சபைகளில் ஒருவகை ஆகும். இவ்வகை சபையின் உறுப்பினர்கள், தங்கள் சபையின் தனிச் சட்டத்திற்கேற்ப, பகிரங்க வார்த்தைப்பாடுகள் எடுக்கின்றனர்; மற்றும் சகோதரக் கூட்டுவாழ்வு நடத்துகின்றனர்;. இவ்வகை அர்ப்பணவாழ்வு தனியாகவோ அல்லது ஒரு சபையோடு சேர்ந்தோ வாழலாம் என்பது குறிக்கத்தக்கது. கத்தோலிக்க திருச்சபையில் அர்ப்பணவாழ்வுச் சபைகளின் மற்றுமொரு வகை உலகுசார் சபைகள் என்பது குறிக்கத்தக்கது. மறைத்தூதுப்பணி வாழ்வுச் சமூகங்கள் துறவற சபைகளை ஒத்திருந்தாலும் அவற்றின் உறுப்பினர்கள் துறவற வார்த்தைப்பாடுகள் அளிப்பதில்லை.
# நற்செய்தி அறிவுரைகள்

**மூன்று நற்செய்தி அறிவுரைகள்** என்பன கிறித்தவத்தில் கற்போடும், ஏழ்மையாகவும், கீழ்ப்படிதலோடும் வாழ நற்செய்திகளில் விடுக்கப்படும் அழைப்பாகும். இயேசுவே இவற்றை நற்செய்திகளில் எடுத்தியம்பி உள்ளார். நிறைவுள்ளவராய் வாழ விறுப்புவோருக்கான வழியாக இது பார்க்கப்படுகின்றது. ஆயினும் கத்தோலிக்க திருச்சபை விண்ணகம் அடைய இவ்வகை வாழ்வு கட்டாயமானது அல்ல எனப் படிப்பிக்கின்றது.
# தனுஷா மாவட்டம்

நாட்டின் மாதேஷ் மாநிலத்தில் தனுஷா மாவட்டத்தின் அமைவிடம்]]  
**தனுஷா மாவட்டம்** (Dhanusa District), ( , நேபாளத்தின் தெராய் சமவெளியில், மாதேஷ் மாநிலத்தில் அமைந்துள்ள எட்டு மாவட்டங்களில் ஒன்றாகும். இம்மாவட்டத் தலைமையிடம் ஜனக்பூர் நகரம் ஆகும்.  
1180 சதுர கிலோ மீட்டர் பரப்பளவு கொண்ட தனுஷா மாவட்டத்தின் மக்கள் தொகை 7,54,777 ஆக உள்ளது. இம்மாவட்டத்தில் பொதுவாக 85% மக்கள் மைதிலி மொழி மற்றும் 4.4% விழுக்காடு மக்கள் நேபாள மொழி பேசுகின்றனர்.
# தனுஷா மாவட்டம்

## வரலாறு

இராமாயண காவியத்தின் நாயகி சீதை பிறந்த ஊர், இம்மாவட்டத்தின் முக்கிய நகரான ஜனக்பூர் ஆகும். ஜானகி கோயில் மற்றும் இராமன் – சீதையின் திருமண அரங்கம் ஜனக்பூரில் உள்ளது.
# தனுஷா மாவட்டம்

## பிற தகவல்கள்

இம்மாவட்டம் ஏழு நாடாளுமன்ற தொகுதிகளைக் கொண்டுள்ளது. நேபாளத்தின் முதல் அதிபர் ராம் பரன் யாதவ், இம்மாவட்டத்தின் நாடாளுமன்றத் தொகுதி எண் 5-இலிருந்து ஏப்ரல் 2008-இல் போட்டியிட்டு வென்றவர்.
தனுஷா மாவட்டத்தின் தொடருந்து நிலையம், இந்தியாவின் ஜெயா நகருடன் இணைக்கிறது.
# தனுஷா மாவட்டம்

## புவியியல் மற்றும் தட்ப வெப்பம்

| நேபாளத்தின் புவியியல் மற்றும் தட்ப வெப்ப மண்டலங்கள் | உயரம் | பரப்பளவு % |  |
| --- | --- | --- | --- |
| Lower Tropical climate | 300 மீட்டருக்கும் கீழ் | 92.5% |  |
| Upper Tropical | 300 - 1,000 மீட்டர்கள் | 7.5% | } |
# தனுஷா மாவட்டம்

## நகராட்சிகள் மற்றும் கிராம வளர்ச்சி மன்றங்கள்

தனுஷா மாவட்டம் ஆறு நகராட்சி மன்றங்களையும், 97 கிராம வளர்ச்சி மன்றங்களையும் கொண்டுள்ளது.
# பெர்காம்பூர்

**பெர்காம்பூர்**, அலுவல் பெயர் **பிரம்மபூர்**, கிழக்கு இந்தியாவின் ஒடிசா மாநிலத்தின் கிழக்கு கடற்கரையில் உள்ள கஞ்சாம் மாவட்டத்தில் அமைந்த மாநகராட்சி மற்றும் கஞ்சாம் மாவட்டத்தின் நிர்வாகத் தலைமையிடமும் ஆகும்.  
பெர்காம்பூர், மாநிலத் தலைநகரான புவனேஸ்வரத்திலிருந்து 169 கிலோ மீட்டர் தொலைவிலும், விசாகப்பட்டினத்தின் வடக்கே 255 கிலோ மீட்டர் தொலைவிலும் அமைந்துள்ளது. பட்டுச் சேலைகளுக்கு புகழ் பெற்ற பெர்காம்பூர் நகரத்தை பட்டு நகரம் என்றும் அழைப்பர்.
# பெர்காம்பூர்

## மக்கள் தொகையியல்

2011 மக்கள் தொகை கணக்கெடுப்பின் படி, பெர்காம்பூர் நகரத்தின் தற்காலிக மொத்த மக்கள் தொகை 355,823 ஆக உள்ளது. அதில் ஆண்கள் 185,584, பெண்கள் 170,239 ஆக உள்ளனர். எழுத்தறிவு விகிதம் 90.04% ஆகும். மொத்த மக்கள் தொகையில் ஆறு வயதிற்குட்பட்ட குழந்தைகள் 8.2% ஆக உள்ளனர். பாலின விகிதம் ஆயிரம் ஆண்களுக்கு 898 பெண்கள் வீதம் உள்ளனர்.
# பெர்காம்பூர்

## நிர்வாகம்

பெர்காம்பூர் நகராட்சி மூலம் 1867 முதல் டிசம்பர் 2008 முடிய பெர்காம்பூர் நகரம் நிர்வகிக்கப்பட்டது. பின்னர் இந்நகராட்சி 30 டிசம்பர் 2008 முதல் மாநகராட்சி தகுதி பெற்றது.
# பெர்காம்பூர்

## போக்குவரத்து

### சாலை

தேசிய நெடுஞ்சாலை எண்கள் 5, 59 மற்றும் 217 பெர்காம்பூர் வழியாக செல்வதால்,புவனேசுவரம் - சென்னை – விஜயவாடா - கொல்கத்தா போன்ற பெரு நகரங்களுடன் சாலை வழி பேருந்து போக்குவரத்து வசதிகள் உள்ளது.
# பெர்காம்பூர்

## போக்குவரத்து

### தொடருந்து சேவைகள்

பெர்காம்பூர் தொடருந்து நிலையம், கொல்கத்தா-கட்டாக், புரி, விஜயவாடா-சென்னை, பெங்களூரு, மும்பை, நாக்பூர், தில்லி போன்ற முக்கிய நகரங்களுடன் இணைக்கிறது.
# பெர்காம்பூர்

## போக்குவரத்து

### கடல்

பெர்காம்பூர் நகரம், கோபால்பூர் மற்றும் பகுதா என இரண்டு சிறு துறைமுகங்கள் கொண்டுள்ளது.
# பெர்காம்பூர்

## கல்வி

### பல்கலைக் கழகங்கள்

- பெர்காம்பூர் பல்கலைக் கழகம்
- கள்ளிக்கோட்டே பல்கலைக்கழகம் The Khallikote University
- இந்திய அறிவியல் கல்வி மற்றும் ஆராய்ச்சி நிறுவனம் (IISER)
# பெர்காம்பூர்

## புகழ் பெற்றவர்கள்

- பி. வி. நரசிம்ம ராவ்
- பிஜு பட்நாயக்
- நவீன் பட்நாய்க்
# பெர்காம்பூர்

## தட்ப வெப்பம்

பெர்காம்பூர் நகரத்தின் குறைந்த பட்ச கோடை கால வெப்ப நிலை 4040o C; குளிர்கால குறைந்த பட்ச வெப்ப நிலை 22o C ஆக உள்ளது. ஆண்டு சராசரி மழைப் பொழிவு 1250 மில்லி மீட்டராகும். மழைக்காலம் ஜூலை முதல் அக்டோபர் வரையாகும்.
# வினைல் ஆலைடு

**வினைல் ஆலைடு** *(Vinyl halide)* என்பது ஆல்க்கீன் ஏதாவதொன்றில் குறைந்தபட்சம் ஒரு ஆலைடு பதிலீடு பிணைப்பு நேரடியாக ஆல்க்கீன் கார்பன் ஒன்றுடன் பிணைக்கப்பட்டிருக்கும் சேர்மத்தைக் குறிக்கிறது. வினைல் குளோரைடு இத்தகையதொரு சேர்மமாகும்.  
எண்ணற்ற வினைகளில் பயன்படுத்தப்படுவதால் வினைல் ஆலைடுகள் மிகவும் பயனுள்ள செயற்கை இடைநிலைகளாக உள்ளன. வினைல் கிரிக்னார்டு வினைப்பொருளாக மாற்றும் வினைகளில் இவை பயன்படுகின்றன. விளைபொருளில் இருந்து இவற்றை நீக்கும்போது தொடர்புடைய ஆல்க்கைனைக் கொடுக்கின்றன. சுசுக்கி மியாவுரா பிணைப்புவினை, சிடில்லெ பிணைப்பு வினை , எக் பிணைப்பு வினை இத்யாதி உள்ளிட்ட குறுக்குப் பினைப்பு வினைகளில் வினைல் ஆலைடுகள் மிகமுக்கியப் பங்கு வகிக்கின்றன.  
இதன் விளைவாக வினைல் ஆலைடுகளை உருவாக்கும் வினைகள் ஏராளமாக உள்ளன. வினைல் கரிமவுலோக இனங்கள் ஆலசன்களுடன் ஈடுபடும் வினை, டகாய் மற்றும் விட்டிக் ஒலிஃபீனேற்ற வினை உள்ளிட்ட வினைகள் இதற்கு சில உதாரணங்களாகும். ஒலிஃபீன் மெட்டா தெசிசு வினையில் வினைல் ஆலைடு தயாரிக்கும் வினையும் இதற்கு சிறந்த உதாரணமாகும்.  
சில வினைல் ஆலைடுகள் பலபடி, இணைபலபடி போன்றவற்றை தயாரிக்கவும் பெரிதும் உதவுகின்றன. இதாரணம்: பாலி வினைல் குளோரைடு, பாலிவினைல் புளோரைடு. பதிலீடு செய்யப்படாத வினைல் ஆலைடுகள் (R1 = R2 = R3 = H) சில நிபந்தனைகளில் தன்னிச்சையாக பலபடிகளாக மாறுகின்றன.
# துளசி மானச கோயில்

**துளசி மானஸ் மந்திர்** (இந்தி: तुलसी मानस मंदिर) (a.k.a. Tulsi Manas Mandir) இந்துக் கடவுளான இராமனுக்கு அர்பணிக்கப்பட்ட கோயிலாகும். இக்கோயில் வாரணாசி நகரத்தில் அமைந்துள்ளது.  
துளசிதாசர் (1532–1623 இயற்றிய ராமசரிதமானஸ் எனும் இராமாயண காவியத்தை இக்கோயில் தற்போது அமைந்த இடத்தில் 16வது நூற்றாண்டில் இந்தி மொழியின் வட்டார வழக்கான அவதி மொழியில் எழுதினார்.அவதி மொழியில் எழுதப்பட்ட இராமாயணத்திற்கு துளசி சரித மானஸ் பெயரிடப்பட்டது.  
1964-இல் பிர்லா குடும்பத்தினர் வாரணாசியில் துளசிதாசர் இராமாயண காவியம் எழுதிய அதே இடத்தில் துளசி சரித மானஸ் கோயிலை எழுப்பினர்.
# அன்னமழகி (நெல்)

**அன்னமழகி** (*Annamazhagi*) பாரம்பரிய நெல் வகைகளில் ஒன்றான இது, புல் வகையைச் சேர்ந்த ஒரு தாவரமாகும். மிகவும் இனிப்பு சுவையுள்ள இந்த நெல் (அரிசி), சகல சுரங்களையும், பித்த வெப்பத்தையும் போக்க கூடியதாகவும், மனித உடலுக்கு சுகத்தை கொடுக்க வல்லதாகவும் உள்ளது. மேலும், இந்த அரிசியைச் சமைத்து மோர் சேர்த்து உண்டால் சிறுநீர் கழிப்பதால் ஏற்படும் எரிச்சல், தண்ணீர் தாகம், வயிற்றுப்போக்கு போன்றவைகளைப் போக்கும் எனக் கூறப்படுகிறது. இரவில் நீரூற்றிய சோற்றைப் பழையது என்பார்கள். இந்தப் பழையதை விடியற்காலையில் சோற்றில் உள்ள நீரோடு சாப்பிட்டால் ஆண்மை அதிகரிக்கும் என்றும், உடலில் ஒளி உண்டாகும் என்றும், மற்றும் வெறிநோய் முற்றிலும் நீங்கும் எனவும் கருதப்படுகிறது. பழைய சோற்றில் மோர் கலந்து சாப்பிட்டால் உடல் எரிச்சல், பித்தம், மனப்பிரமை முதலியவை நீங்குமென்றும், இரவில் நன்றாகத் தூக்கம் வருமென்றும் கூறப்படுகிறது. மிகுதியாக உண்டுவிட்டால், அப்பொழுதே உறக்கம் கண்களைத் தழுவும் என்பது குறிப்பிடத்தக்கது.
# அன்னமழகி (நெல்)

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
# ஒடிசா முதலமைச்சர்களின் பட்டியல்

**ஒடிசா முதலமைச்சர்கள்**, இந்தியாவின் ஒடிசா மாநிலமும், சட்டமன்றமும் நிறுவப்பட்டத்திலிருந்து தற்போது வரை 14 முதலமைச்சர்களை கண்டுள்ளது. ஒடிசாவின் முதலாவது முதலமைச்சராக இந்திய தேசிய காங்கிரசு கட்சியின் அரே கிருஷ்ண மகதாப் பதவி வகித்தார். 2000-ஆண்டிலிருந்து பிஜு ஜனதா தளம் கட்சியின் நவீன் பட்நாய்க் தற்போது வரை முதலமைச்சர் பதவியில் உள்ளார்.
# ஒடிசா முதலமைச்சர்களின் பட்டியல்

## ஒடிசா முதலமைச்சர்கள் பட்டியல்

| எண் | பெயர் | பதவிக் காலம் | அரசியல் கட்சி | பதவி வகித்த நாட்கள் |
| --- | --- | --- | --- | --- |
# நித்தியானந்த சுவாமி (அரசியல்வாதி)

**நித்தியானந்த சுவாமி** (Nityanand Swami) (; (27 டிசம்பர் 1927 - 12 டிசம்பர் 2012) உத்தராகண்ட் மாநிலத்தின் முதலாவது முதலமைச்சராக 9 நவம்பர் முதல் 29 அக்டோபர் 2001 முடிய பதவி வகித்தவர்.
# நித்தியானந்த சுவாமி (அரசியல்வாதி)

## இளமையும் கல்வியும்

நித்தியானந்த சுவாமி அரியானாவில் உள்ள *நர்னௌலி* என்ற ஊரில் பிறந்தவர் எனினும், அவரது தந்தை டேராடூனில் வன ஆராய்ச்சித் துறையில் பணியாற்றி வந்ததால், டேராடூனில் கல்வியைத் தொடர்ந்தார். சட்டப் படிப்பு பயின்ற நித்தியானந்த சுவாமி, ராஷ்டிரிய சுயம்சேவாக் சங்கப் பணிகளில் ஈடுபட்டார்.
# நித்தியானந்த சுவாமி (அரசியல்வாதி)

## அரசியல் வாழ்க்கை

நித்தியானந்த சுவாமி பாரதிய ஜனசங்க கட்சியின் உறுப்பினராகச் சேர்ந்து அரசியல் பணி தொடர்ந்தார்.  
- 1969-இல் டேராடூன் சட்டமன்றத் தொகுதியில் போட்டியிட்டு வென்று, உத்தரப் பிரதேச சட்டமன்றத்திற்குத் தேர்ந்தெடுக்கப்பட்டார்.
- 1984-இல் கார்வால் மற்றும் குமாவுன் பட்டதாரிகள் தொகுதிலிருந்து உத்தரப் பிரதேச மேலளவை உறுப்பினராகத் தேர்ந்தெடுக்கப்பட்டார்.
- 1991-இல் பாரதிய ஜனதா கட்சி ஆண்ட உத்தரப் பிரதேச சட்டமன்றத்திற்கு துணைத்தலைவராகவும், பின்னர் 1992-இல் உத்தரப் பிரதேச சட்டமன்றத் தலைவராகவும் தேர்ந்தெடுக்கப்பட்டார்.
உத்தரப் பிரதேசத்திலிருந்து உத்தராஞ்சல் பகுதியை பிரித்து தனி மாநிலமாக உருவாவதற்கு தொடர்ந்து பாடுபட்டவர்.
- 9 நவம்பர் 2000-இல் புதிய உத்தராஞ்சல் (தற்போது உத்தராகண்ட்) மாநிலத்தின் முதலாவது முதலமைச்சராக பாரதிய ஜனதா கட்சியின் நித்தியானந்த சுவாமி பதவி ஏற்றார். பாரதிய ஜனதா கட்சியின் மூத்த தலைவர்கள் கேட்டுக் கொண்டதற்கு இணங்க 29 அக்டோபர் 2001-இல் முதலமைச்சர் பதவியிலிருந்து விலகினார்.
# நித்தியானந்த சுவாமி (அரசியல்வாதி)

## இதனையும் காண்க

- பாரதிய ஜனதா கட்சியின் மாநில முதல்வர்கள் பட்டியல்
# கார் (நெல்)

**கார் நெல்** (*Kar*) புல் வகையை சேர்ந்த ஒரு தாவரமான இது, பாரம்பரிய நெல் வகைகளில் ஒன்றாகும். அதிக மழை நீர் தேங்கும் பள்ளமான நிலங்களில் சாகுபடி செய்யக்கூடிய ஒரே இரகமாக உள்ள இந்த கார் நெல், பாரம்பரிய நெல்லில் நடுத்தர இரகமாகவும் மத்திய கால பயிராகவும் விளங்குகிறது. ஒரு ஏக்கருக்கு குறைந்தது இருபத்தி நான்கு மூட்டைவரை மகசூல் கிடைக்கக்கூடிய இந்த நெல் வகை, இரசாயன உரங்களும் பூச்சிக்கொல்லிகளும் இதற்குத் தேவையின்றி, இயற்கையில் கிடைக்கும் சத்துகளைக் கிரகித்துக்கொண்டு செழித்து வளரக்கூடியது. மேலும், 120 நாட்களில் அறுவடைக்கு தயாராகக்கூடிய இந்த இரகம். சிவப்பு நிற நெல்லும், வெள்ளை அரிசியும் உடையது, நடவு செய்ய மட்டுமே ஏற்ற இரகமாக உள்ள இது, பயிர் வளர்ந்து பச்சை பிடித்துவிட்டால் அதன்பிறகு பதினைந்து நாட்களில் நீர் நிரம்பினாலும் கவலைப்பட வேண்டியதில்லை. காரணம் இந்த நெல் இரகம் தண்ணீருக்கு உள்ளேயே பூத்து, பால் பிடித்து, கதிர் முற்றி முழு வளர்ச்சி அடைந்து விளையக்கூடியது. இதன் வைக்கோல் அடர்த்தியாகவும் கம்பீரமாகவும் இருப்பதால் தண்ணீரில் வாரக் கணக்கில் இருந்தாலும் அழுகுவதில்லை.
# கார் (நெல்)

## அகத்தியர் குணபாடம்

காரரிசி மந்தங் கனப்புடலில் தூலிப்பும்  
பாரறிய வாயுவையும் பண்ணுங்காண் – நேரே  
கரப்பானென் பார்பொருந்திற் காயமது மெத்த  
உரப்பாகும் என்றே யுரை.  
மேற்கூறிய பாடலின் பொருளானது, மந்த குணமுள்ள காரரிசி, உடல் பெருக்கையும், வளிக்குற்றத்தையும் வன்மையையும் தருவதாகவும், இதனால் கரப்பான் நோய்கள் உண்டாகும் என்று கூறப்படுகிறது.
# கார் (நெல்)

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
# ஒகையோ ஆறு

**ஒகையோஆறு**, மிசிசிப்பி ஆற்று பாதைக்கு மேற்கே பிட்சுபர்க், பென்சில்வேனியா, பகுதியில் தோன்றி கெய்ரோ, இலினொய் பகுதியில் மிசிசிப்பிஆற்றுடன் கலக்கிறது. அதிக நீர் கொண்டு வருவதில்இதுவே மிசிசிப்பியின் மிகப்பெரிய துணைஆறுஆகும். மிசிசிப்பியுடன் கூடும் இடத்தில் இதுவே பெரியதாக தோன்றும்.(கெய்ரோவில் ஒகையோ வினாடிக்கு 281,500 கன அட (7,960 மீ<sup>3</sup>); தெப்சில் மிசிசிப்பிவினாடிக்கு: 208,200 கன அடி (5,897 மீ<sup>3</sup>)) அதனால்நீரியல்முறையில் முழு ஆற்றுப் படுகைக்கும் இவ்வாறு சிறப்புவாய்ந்ததாகும்.  
இதன் நீளம் 081 மைல் (1579 கி.மீ.) ஆகும். இவ்வாறுஆறுமாநிலங்களின்,எல்லையில் பாய்ந்து செல்கிறது. இதன் வடிகால் படுகை15 மாநிலங்களில் உள்ளது. இதன் பெரிய துணை ஆறானடென்னிசி ஆறு அமெரிக்காவின் பல தென் மாநிலங்களை கடக்கிறது. மூன்று மில்லியன் மக்களுக்கு குடிநீர் மூலமாக விளங்குகிறது.  
பல அமெரிக்க தொல் குடிகளின் மொழியில் இதற்கு பல பெயர்கள் உண்டு இதற்கு நல்ல ஆறு என்றும் பொருள் உண்டு அமெரிக்கதொல்குடிகளின் வரலாற்றில் இவ்வாறுக்கு சிறப்பான இடம் உண்டு.அவர்களின் பல நாகரிகங்கள் இதன் பள்ளத்தாக்கிலேயே உருவாகின. ஆயிரக்கணக்கான ஆண்டுகளாக, அமெரிக்க தொல்குடிகள் போக்குவரத்திற்கும் வணிக வழியாகும் இவ்வாறை பயன்படுத்தினார்கள். அதன் பல சமூகங்கள் இவ்வாற்று வழியே இணைக்கப்பட்டிருந்தன. ஐந்து நூற்றாண்டுகளுக்கு முன் ஐரோப்பிய படையெடுப்புக்கு முன் பல குழுதலைவர்கள் மிசிசிப்பி பண்பாடு நிலத்தை உயர்த்தி கூமாச்சி வடிவ மண்\கல்\இலை மேடுகளை கட்டியிருந்தனர், இவான்சுவில் இந்தியானா அருகே ஏஞ்சல் மேடு இதுபோன்றதாகும்.  
1669 இல், ,ரானேராபர்ட் கவாலியர் , செயுர் டே லா சால்லே தலைமையிலான ஒரு பிரஞ்சு பயணம் குழு ஒகையோ ஆற்றை முதன்முதலாக கண்டறிகிறது. இதுவேஐரோப்பியர்கள் இதை பார்த்த முதல் நிகழ்வாகும்.பிறகு ஐரோப்பிய-அமெரிக்க குடியேற்றங்களுக்கு பிறகு இவ்வாறே தற்போதுள்ளஇந்தியானா, கென்டக்கி மாநிலங்களுக்கு எல்லையாக விளங்குகிறது. அமெரிக்காவை மேற்கு பகுதி விரிவாக்கத்திற்கு படைகள் செல்ல இவ்வாறுவழியாகபயன்பட்டது.தாமசு செவ்வர்சன்எழுதிய குறிப்பான* நோட்சு ஆன் தி இசுடேட் ஆப் வர்சூனியா * 1781-82 காலத்தில் வெளியானது இதில் அவர் நீர் தெளிவாக உள்ளதாகவும், கற்களும் வேகமான ஆற்று ஓட்டதும் நீரின் தெளிவை பாதிக்கவில்லை என்றும் இதுஉலகிலுள்ள மிக அழகான ஆறு என்றும்குறிப்பிடுகிறார்  
19ஆம்நூற்றாண்டில்வடமேற்குபகுதியின்தென்எல்லையாகஒகையோஆறுஇருந்தது.சிலமுனைஇது மேரிலாந்து - பென்சில்வேனியா எல்லையை குறிக்கும்மாசன்-டிக்சன்கோட்டின்நீட்சியாககருதப்பட்டது.அதனால்இதைஅடிமைகள், விடுதலையான நிலத்திற்கு வரும் எல்லைப்பகுதியாகவும் கொள்ளலாம். ஆறு குறுகலாகஉள்ளஇடத்தை கடந்து ஆயிரக்கணக்கான அடிமைகள் அடிமைத்தனம் அற்ற வடமாநிலங்களுக்கு தப்பித்தனர்.
# பூங்கார் (நெல்)

**பூங்கார்** பாரம்பரிய நெல் வகைகளில் ஒன்றான இது, நெல் வகைகளில் குறுகிய காலப் பயிராகும். ஆண்டின் எல்லாப் பருவங்களுக்கும் பயிர்ச் செய்ய ஏற்றதான இவ்வகை, தமிழகத்தின் அனைத்து மாவட்டங்களிலும் உள்ள மண் வகையிலும், ஆண்டுக்கு மூன்று முறை சாகுபடிச் செய்யக்கூடிய இரகமாகும். பாரம்பரிய நெல் வகைகளில் மாறுபட்ட இரகமான இந்த பூங்கார் நெல், நாற்பது நாட்களுக்கு விதை உறக்கத்தில் இருந்து, அதற்குப் பிறகே முளைக்கக்கூடிய திறன்கொண்டதாகும்.
# பூங்கார் (நெல்)

## நடுத்தரம்

நடுத்தரமான இந்த நெல் இரகம், நடவுச் செய்யவும், நேரடி விதைப்புக்கும் ஏற்றதாகும். சிவந்து காணப்படும் இதன் நெற்பயிர் அரிசியும் சிவப்பாகவே உள்ளது. இதன் வயது எழுபது நாட்கள் என்றாலும், தமிழகத்தில் ஒவ்வொரு மாவட்டத்திலும் பயிர் செய்யும்போது எழுபதிலிருந்து தொண்ணூறு நாட்களில் அறுவடைக்குத் தயாராகிறது.
# பூங்கார் (நெல்)

## மருத்துவக் குணம்

மருத்துவக் குணம் கொண்ட இந்த இரக அரிசியை மகப்பேறு காலங்களில் சாப்பிட்டுவந்தால், ஆரோக்கியமும் நோய் எதிர்ப்பு சக்தியும் கிடைப்பதுடன் மருத்துவச் செலவும் குறையும். தொடர்ந்து சாப்பிடுவதன் மூலம், பிறக்கும் குழந்தையும் ஆரோக்கியமாக இருக்கும். குழந்தைகளுக்குத் தேவையான தாய்ப்பால் நன்கு சுரக்கும். தாய், சேயின் ஆரோக்கியம் நீடிக்கும்.
# பூங்கார் (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# பொய்கை அணை

பொய்கை அணை கன்னியாகுமரி மாவட்டத்தில் உள்ள அணைகளில் ஒன்றாகும். ஆரல்வாய்மொழிக்கருகிலுள்ள செண்பகராமன்புதூர் பகுதியில் மலையோரமாக அமைந்துள்ள இவ்வணை பொய்கையாற்றின் குறுக்கே கட்டப்பட்டுள்ளது. 1992-ம் ஆண்டு தொடங்கப்பட்ட இந்த அணையின் கட்டுமானப் பணிகள் 2000-வது ஆண்டில் முடிக்கப்பட்டு மக்களின் பயன்பாட்டுக்கு கொண்டுவரப்பட்டது. இவ்வணையின் முழு கொள்ளளவு 44.65 அடி. குமரி மாவட்டம் கடுக்கரைக்கு மேலமைந்த காட்டுப்பகுதியிலுள்ள இரப்பையாறு மற்றும் சுங்கான் ஓடை இரண்டும் இவ்வணையின் நீராதாரங்களாகும்.
# பொய்கை அணை

## அமைப்பு

இவ்வணையிலிருந்து நீரைத் திறந்துவிடுவதற்கு ஆற்று மதகும், வாய்க்கால் மதகும் அமைக்கப்பட்டுள்ளது. ஆற்று மதகு மூலம் கரும்பாட்டு குளம், கிருஷ்ணன் குளம், பொய்கை குளம், குட்டி குளம், செண்பகராமன் பெரியகுளம், தோவாளை பெரிய குளம், வைகை குளம், ஆரல்வாய்மொழி பெரிய குளம் ஆகிய 8 குளங்கள் ஆற்று மதகு மூலமும் ஆரல்வாய்மொழி பகுதியைச் சேர்ந்த லெட்சுமி புதுகுளம், அனுவத்தி குளம், அத்தி குளம் மற்றும் இராதாபுரம் வட்டத்துகுட்பட்ட சாலை புதுக்குளம், தெற்கு சிவகங்கை குளம், மேல பாலார் குளம், கீழ பாலார் குளம், பழவூர் பெரிய குளம் ஆகியவை வாய்க்கால் மதகு மூலமும் பாசனவசதி பெறுகின்றன. இக்குளங்களின் மூலமாக 1357 ஏக்கர் நிலங்கள் நீர்ப்பாசன வசதி பெறுமென 1992 இல் கணக்கிடப்பட்டது.
# 2,2,2-டிரைகுளோரோயெத்தனால்

**2,2,2-டிரைகுளோரோயெத்தனால்** *(2,2,2-Trichloroethanol)* என்பது C<sub>2</sub>H<sub>3</sub>C<sub>l3</sub>O என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். 2,2,2-முக்குளோரோயெத்தனால் என்ற பெயராலும் இச்சேர்மம் அழைக்கப்படுகிறது. எத்தனாலுடன் தொடர்புடைய இச்சேர்மத்தின் கட்டமைப்பில் எத்தனாலின் 2 ஆம் நிலையில் உள்ள ஐதரசன் அணுக்களுக்குப் பதிலாக குளோரின் அணுக்கள் இடம் பிடித்திருக்கும். குளோரால் ஐதரேட்டு, குளோரோபியூட்டனால் போன்ற முன்னோடி மருந்துகள் ஏற்படுத்தும் விளைவுகளையே இச்சேர்மத்தின் மருந்தியல் சார் விளைவுகள் ஒத்திருக்கின்றன. வரலாற்றில் இச்சேர்மம் அறிதுயில் மயக்க மருந்தாகப் பயன்படுத்தப்பட்டுள்ளது . அறிதுயில் மருந்தான டிரைகுளோஃபோசு (டிரைகுளோரோயெத்தில் பாசுபேட்டு) உட்செலுத்தும்போது 2,2,2-டிரைகுளோரோயெத்தனாலாக வளர்சிதை மாற்றமடைகிறது. மிகையான பயன்பாட்டால் சிறுநீரக மற்றும் கல்லீரல் பாதிப்பு ஏற்படலாம் .
# பென்சோல்

**பென்சோல்** *(Benzol)* பென்சீனையும் தொலுயீனையும் பிரதானமாகக் கொண்டிருக்கக் கூடிய ஒரு கரித்தார் உற்பத்திப் பொருளாகும். ஐக்கிய இராச்சியத்தில் பெட்ரோலியம் எரிபொருளைப் போல ஒரு இயங்குபொறி எரிபொருளாக பென்சோல் பயன்படுத்தப்படுகிறது. மேலும் இங்கு, நேசனல் பென்சோல் மிக்சர் மற்றும் இரியேசண்ட் பென்சோல் மிக்சர் என்ற வணிகப் பெயர்களில் பெட்ரோலியமும் பென்சோலும் கலக்கப்பட்ட இயங்கூர்தி எரிபொருள்கள் பயன்படுத்தப்படுகின்றன.
செருமன், அங்கேரியன், உக்ரைனியன், உருசியன் போன்ற பல மொழிகளில் பென்சோல் என்ற சொல்லுக்கு குழப்பமான முறையில் பென்சீன் என்று பொருள் கொள்ளப்படுகிறது. செருமன் போன்ற சில மொழிகளில் பென்சோல் என்ற சொல்லே பெட்ரோலியம் என்ற பொருள் கொண்ட பென்சின் என்ற சொல் உச்சரிக்கப்படுகிறது.
# வெசுட்பாலென்-லெட்ரெ மறுசீரமைப்பு

**வெசுட்பாலென்-லெட்ரெ மறுசீரமைப்பு** *( Westphalen–Lettré rearrangement)* என்பது காலெசுடேன்-3β,5α,6β-டிரையால் டையசிட்டேட்டுடன் அசிட்டிக் நீரிலியும், கந்தக அமிலமும் ஈடுபடுகின்ற மறுசீரமைப்பு வினையாகும். கரிம வேதியியலில் இவ்வினை ஒரு செம்மையான மறுசீரமைப்பு வினையாகக் கருதப்படுகிறது. இவ்வினையில் தண்ணீர் மூலக்கூறு சரிசம அளவில் இழக்கப்படுகிறது. சி-10-சி11 நிலைகளில் ஒர் இரட்டைப் பிணைப்பு தோன்றுகிறது. முக்கியமாக சி-10 நிலையில் இருந்த மெத்தில் தொகுதி சி5 நிலைக்கு இடப்பெயர்ச்சி அடைகிறது  
.  
மிகையளவு கந்தக அமிலத்தின் முன்னிலையில் உள்ள சிடீராய்டு சேர்மத்தில் இவ்வினை முதல்வரிசை வினையாக நிகழ்கிறது. சி5 நிலையில் கார்போனியம் அயனி உருவாதலைத் தொடர்ந்து நிகழும் சல்பேட்டு எசுத்தர் உருவாக்கம் இவ்வினையின் வினைவழிமுறையில் முதலாவது படிநிலையாகக் கருதப்படுகிறது. இதன்பின்னரே மறுசீரமைப்பு நடைமுறைகள் நிகழ்கின்றன.
# அப்துல்கனி துணி சந்தை

**அப்துல்கனி துணி சந்தை** *(Abdul Gani Textile Market)* இந்தியாவின் தமிழ்நாடு மாநிலம் ஈரோடு நகரில் அமைந்துள்ள துணி விற்பனைச் சந்தையாகும். மொத்த மற்றும் சில்லறை விற்பனையாக இச்சந்தையில் துணிகள் விற்கப்படுகின்றன .
# அப்துல்கனி துணி சந்தை

## வர்த்தகர்களும் வர்த்தக மையங்களும்

தமிழகத்திலுள்ள மிகப்பெரிய துணி சந்தைகளில் அப்துல் கனி துணி சந்தையும் ஒன்றாகும். இங்கு 300 நிரந்தரக் கடைகள் உள்ளிட்ட 1000 எண்ணிக்கைக்கும் மேற்பட்ட தனியர்களின் கடைகள் உள்ளன. இக்கடைகளில் மொத்த மற்றும் சில்லறை அடிப்படையில் துணி வியாபாரம் நடைபெறுகிறது. வாராந்திரக் கடைகள் திங்கள் மற்றும் செவ்வாய்க் கிழமைகளிலும் மற்ற கடைகள் யாவும் தினசரியும் திறக்கப்படுகின்றன. இவ் வர்த்தக சந்தையில் ஒரேநாளில் ஏராளமான பணப் பரிமாற்றங்கள் நிகழ்கின்றன. பண்டிகைக் காலங்களில் 10,000 முதல் 30,000 நபர்கள் வரையிலான மக்கள் இங்கு வந்து போகின்றனர்.  
அருகிலுள்ள கேரளா போன்ற மாநிலங்களிலிருந்தும் , மாவட்டங்களிலிருந்தும் துணி வியாபாரிகள் இங்கு வந்து செல்கின்றனர். பவானி நகரில் தயாரிக்கப்படும் பவானி ஜமக்காளம் வகைப் போர்வைகள் இச்சந்தையில் அதிகமாக விற்பனையாகின்றன .
# குருவிக்கார் (நெல்)

**குருவிக்கார்** (*Kuruvikar*) பாரம்பரிய நெல் இரகங்களில் அதிக மகசூல் தரக்கூடிய நெல் இரகமாகும். இது பழுப்பு நிற அரிசியுடனான, மோட்டா (தடித்த) இரகமாகும். ஏனைய பாரம்பரிய நெல் இரகங்களைப் போலவே வெள்ளம், வறட்சி போன்றவற்றைத் தாங்கி வளரக்கூடிய குருவிக்கார் நெல், இயற்கையாகவே மண்ணில் இருக்கும் சத்துகளைக் எடுத்துக்கொண்டு வளரும் தன்மையுடையது. இவ்வகை நெற்பயிரில் சொரசொரப்புடனான கடினத் தன்மை அதிகமாக இருப்பதால், பூச்சி தாக்குதலிலிருந்து காக்கப்படுவதோடு, களைகளும் கட்டுப்படுத்தப்படுகிறது.
# குருவிக்கார் (நெல்)

## தமிழ்நாடு முழுவதும்

ஒரு ஏக்கருக்கு இருபத்தைந்து முதல் முப்பது மூட்டைவரையில் மகசூல் கிடைக்கக்கூடிய இந்த நெல் இரகம், நாகை மாவட்டம் வேதாரண்யத்தைச் சுற்றி உள்ள பகுதிகளில் அதிகம் பயிரிடப்படுவதோடு, தற்போது தமிழ்நாடு முழுவதும் பரவலாகப் பயிரிடப்படுகிறது. பழுப்பு நிற அரிசியுடன் கூடிய மோட்டா (தடித்த) இரகமான குருவிக்கார், பெரும்பாலும் இட்லி, தோசை, இடியாப்பம், முறுக்குப் போன்ற பலகாரங்களுக்குப் பயன்படுத்தப்படுகிறது. வீட்டு விசேடங்களில் விருந்துக்கு இந்த இரக அரிசியை சம்பிரதாயமாகப் பயன்படுத்துகிறார்கள். மேலும், இதன் அவல் மிக ருசியாகவும், இதனன் பழைய சாதம் நெடுநேரம் தாங்கக்கூடியதாக இருப்பதோடு, இதைச் சாப்பிட்டால் நீண்ட நேரத்துக்குப் பசியும் எடுக்காது.
# குருவிக்கார் (நெல்)

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி
# தங்க முக்கோணம் (இந்தியா)

, உமாயூனின் சமாதி, கன்னாட்டு பிளேசு, அக்சரதாம் கோயில் மற்றும் இந்தியாவின் வாயில்]]
, கன்னாட்டு பிளேசு, யந்தர் மந்தர், குடியரசுத்தலைவர் மாளிகை, இந்தியாவின் வாயில்]]  
, பிர்லா மந்திர், செய்ப்பூர், ஆல்பர்ட்டு கூடம் அருங்காட்சியகம், அவா மகால், யந்தர் மந்தர்]]  
**இந்தியாவின் தங்க முக்கோணம்** *(India's golden triangle)* என்பது இந்தியாவில் சுற்றுலாவுக்கான ஒரு சுற்றுப்பாதையாகும். நாட்டின் தலைநகரம் தில்லி, ஆக்ரா மற்றும் செய்ப்பூர் ஆகிய நகரங்களை இச்சுற்றுப்பாதை இணைக்கிறது. இந்திய வரைபடத்தில் புதுதில்லி, ஆக்ரா, இராசத்தான் ஆகிய இடங்களின் அமைவிடம் முக்கோண வடிவத்தில் இணைவதால் இப்பாதையை தங்க முக்கோணம் என்ற பெயரால் அழைக்கிறார்கள். தில்லியில் தொடங்கும் இச்சுற்றுப்பாதை தெற்கில் ஆக்ராவிலுள்ள தாச்மகாலை கடந்து பின்னர் மேற்கில் இராசத்தான் பாலைவன நிலப்பரப்புகளை இணைக்கிறது. சுற்றுலா ஏற்பாட்டாளர்கள் பெரும்பாலும் வாடகை வாகனங்கள் அல்லது தனியார் வாகனங்களில் இந்த சுற்றுலாவை அமைத்துக் கொடுக்கின்றனர்.  
தங்க முக்கோணம் இப்போது நாட்டின் பல்வேறு இயற்கைக் காட்சிகளை வழங்கும் நல்லதொரு பயணப் பாதையாக மாறியுள்ளது. சாலை வழியாக 720 கிலோமீட்டர் தொலைவை இச்சுற்றுப்பாதை கொண்டுள்லது . ஒவ்வொரு சுற்றுலாத்தலத்திற்கும் இடையில் 4 முதல் 6 மணி நேரப் பயணத் தொலைவும் கொண்டதாக உள்ளன. சதாப்தி விரைவு வண்டி தில்லி, ஆக்ரா செய்ப்பூர் ஆகிய மூன்று தலங்களையும் இணைத்துச் செல்கிறது.
# உலக மெய்யியல் நாள்

**உலக மெய்யியல் நாள்** (World Philosophy Day) என்பது யுனெஸ்கோ அமைப்பால் பிரகடனம் செய்யப்பட்ட ஒரு சர்வதேச நாள் ஆகும். இந்நாள் ஒவ்வொரு வருடமும் வருகின்ற நவம்பர் மாதத்தின் மூன்றாம் வியாழக்கிழமை அனுட்டிக்கப்படுகின்றது. முதலாம் உலக மெய்யியல் நாள் 2002 ஆம் ஆண்டு நவம்பர் 21 ஆம் திகதி அனுட்டிக்கப்பட்டது. மனித சிந்தனையை, தனி மனித வாழ்விலும், கலாசாரங்களுக்கிடையிலும், மெய்யியலின் ஊடாக வளப்படுத்துவதே உலக மெய்யியல் நாள் அனுட்டிப்பதன் முக்க்கிய காரணம் என யுனெஸ்கோ சுட்டிக்காட்டுகின்றது.
# ஆந்திரே பெசெத்

**ஆந்திரே பெசெத்** (*André Bessette*, 9 ஆகத்து 1845 – 6 சனவரி 1937), என்பவர் திருச்சிலுவை சபையின் அருட்சகோதரராவார். பிரெஞ்சு-கனேடிய கத்தோலிக்கரிடையே இவர் மிகவும் புகழ் பெற்றவர். புனித யோசேப்புவின் மீது இவருக்கிருந்த பக்தியும், அவரின் பரிந்துரையால் பல புதுமைகளை இவர் செய்தார் என நம்பப்படுகின்றது.  
இவரை வணக்கத்திற்குரியவர் என 1978இலும் அருளாளர் என 1982இலும் திருத்தந்தை இரண்டாம் யோவான் பவுல் எறிவித்தார். 17 அக்டோபர் 2010இல் திருத்தந்தை பதினாறாம் பெனடிக்ட் இவருக்கு புனிதர் பட்டமளித்தார்.
# ஆந்திரே பெசெத்

## பிறப்பு

கனடா நாட்டில் மன்ரேல் அருகில் உள்ள குவேபெக் என்னுமிடத்தில் 1845, ஆகஸ்ட் ஒன்பது அன்று பிறந்தவர் ஆல்பிரட் பெசத்தி. 12 பிள்ளைகளுள் எட்டாவதாகப் பிறந்த இவர் தமது 12-வது வயதில் பெற்றோரை இழந்து அனாதையானார். தத்துப்பிள்ளையாகச் சென்ற இவர் அமெரிக்க ஐக்கிய நாடுகளில் வாழ்ந்த போது சிறுவயதில் கடுமையான வேலைகளைச் செய்து வயிறு வளர்த்தார். தீராத வயிற்று வலியால் துடித்த ஆல்பிரட் எந்த ஒரு வேலையிலும் நிலைத்து நிற்க முடியாமல் பல்வேறு வேலைகளில் தம்மை ஈடுபடுத்திக் கொண்டார். தமது 25வது வயதில் கனடாவிற்கு திரும்பி வந்தார்.
# ஆந்திரே பெசெத்

## திருச்சிலுவை சபையில் ஏற்ப்பு

குருமடத்தில் சேர ஆவல் கொண்ட ஆல்பிரட் அருள்பணியாளர் ஒருவர் கொடுத்த சிபாரிசு கடிதத்துடன் திருச்சிலுவை சகோதரர்களின் சபைக் கதவைத் தட்டினார். அக்கடிதத்தில் ‘நான் ஒரு புனிதரை அனுப்புகிறேன்’ என்று எழுதப்பட்டிருந்தது. அருள் சகோதரர்களால் இதை நம்ப முடியவில்லை. பயிற்சிகள் ஆரம்பமாயின. அன்றிலிருந்து ஆல்பிரட், தம் பெயரை அந்த்ரே என்று மாற்றிக் கொண்டார்.  
திருச்சிலுவை சகோதரர்களின் முக்கியப் பணி ஆசிரியப்பணி. ஆனால் அந்த்ரே கொஞ்சம்கூட வாசிக்கவோ, எழுதவோ தெரியாதவராக இருந்தார். எனவே பயிற்சியளித்த தந்தையர்கள் ஐயம் கொண்டனர். அந்த்ரே பேராயரை நாடினார். புனித வளனார் மீது மிகுந்த பக்தியும், பற்றும் கொண்டிருந்த அந்த்ரே பேராயரின் விருப்பபடி முதல் வார்த்தைப்பாடு கொடுத்தார்.  
முதல் பணித்தளமாக, மன்ரேலில் உள்ள நோட்ரே டாம் கல்லூரிக்கு அனுப்பினார்கள். அங்கு வாயிற்காப்பாளராக நியமித்தார்கள். இது ஏழு முதல் 12 வயதுடையவர்களுக்கான கல்விக்கூடம் ஆகும். இங்கு, கதவு திறந்துவிடுவது, விருந்தினர்களை வரவேற்பது, யாரைப் பார்க்க வருகிறார்களோ அவர்களை தேடிக் கண்டு பிடிப்பது, மாணவர்களைத் துயில் எழுப்புவது, கடிதம் விநியோகிப்பது போன்ற வேலைகளைச் செய்தார்.
# ஆந்திரே பெசெத்

## புனித வளனார் மீது பக்தி

புனித வளனார் மீது மிகுந்த பக்தியுடன் திகழ்ந்ததுடன் புனிதரின் சுரூபம் அருகில் இருக்கும் விளக்கில் உள்ள எண்ணெயைப் பக்தர்களுக்குக் கொடுத்துச் சுகம் பெறச் செய்தார். மாணவர்களின் சிறந்த வழிகாட்டியாக இருந்தார்.  
இக்கல்லூரிக்கு அருகில் ஒரு மலை இருந்தது. அதன் உயரத்தில் புனித வளனாருக்கு ஓர் ஆலயம் எழுப்ப ஆசைகொண்டார். இவர் தம்மிடம் இருந்த மிகச் சொற்ப பணத்தை ஒரு பெட்டியில் போட்டு மலையில் புனித வளனாருக்கு அருகில் வைத்து அதில் “அதில் புனித வளனாருக்கான நன்கொடை” என்று எழுதி வைத்தார். ஆண்டுகள் கடந்தன. மிகக் குறைவான தொகையே சேர்ந்திருந்தது. அதை வைத்து, 15 ஓ 18 அடி என்ற அளவில் சிறிய மரத்தால் ஆன கோவில் கட்டினார். மூன்று ஆண்டுகள் கழித்து முதலில் மேற்கூரை அமைத்தார். பிறகு சுற்றுச்சுவர் அதைத் தொடர்ந்து திருப்பயணிகள் தங்கி செபித்துச் செல்ல விடுதிகள் கட்டினார்.
# ஆந்திரே பெசெத்

## புதுமை மனிதர்

பக்தர்களின் எண்ணிக்கையும், அவர்கள் எழுதும் கடிதமும் அதிகரித்தது. ஒரு மாதத்திற்கு 80,000 கடிதங்கள் கூட வந்தது. இவரை நோக்கி வந்த பலர் மன நலமும், உடல் நலமும் பெற்றுச் சென்றார்கள். புனித வளனார் மீதான பக்தி, ஏழை மற்றும் பாதிக்கப்பட்ட மக்கள் மீதான உள்ளார்ந்த ஈடுபாடு என்பதே இவருடைய ஆன்மீகமாக இருந்தது. யாராவது இவரின் இச்சிறப்பைப் பற்றிப் புகழ்ந்தால், “நான் அறியாமையில் உள்ளவன். என்னைவிட யாராவது அதிக அறியாமையில் இருப்பாரென்றால் கடவுள் இந்நேரம் எனது இடத்தில் அவரை வைத்திருப்பார்” என்பார். புதுமைகளைக் குறித்து சிலாகித்தால், “வளனாரே சுகம் தருகிறார். நான் அவரின் சிறிய நாய்க்குட்டி அவ்வளவுதான்” என்று தன்னையே தாழ்த்திக் கொள்வார்.  
தமது 90-ஆவது வயதில் முற்றிலும் நிறைவடையாத, திருத்தல கோவிலின் மேல் வளனாரின் திருவுருவை நிறுவ ஆசை தெரிவித்தார். மலைமீது ஏறமுடியாத நிலையில் புதிதாக நிறுவப்பட்ட சுரூபத்தைக் காண உடன் பணியாளர்கள் அந்த்ரேவை சுமந்து சென்றார்கள். கடைசிவரை முழுமையடைந்த ஆலயத்தைக் காணாமலேயே அந்த்ரே 1937, ஜனவரி ஆறாம் தேதி மரணம் அடைந்தார்.
# ஆந்திரே பெசெத்

## அருளாளர் பட்டம்

திருத்தந்தை இரண்டாம் யோவான் பவுல் 1982, மே 23 அன்று அருளாளராக அறிவித்தார்.
# ஆந்திரே பெசெத்

## புனிதர் பட்டம்

17 அக்டோபர் 2010இல் திருத்தந்தை பதினாறாம் பெனடிக்ட் இவருக்கு புனிதர் பட்டமளித்தார்.
# கிராம்பிரியா

**கிராம்பிரியா (Gramapriya)**என்பதுஒருஇந்தியகோழிஇனமாகும்.இதுஐதராபாத்தை அடிப்படையாகக்கொண்ட கோழிப்பண்ணைஇயக்குநரக திட்டத்தால் உருவாக்கப்பட்டது . இந்த கிராம்ப்பிரியா கோழி தன் 175நாள்வயதில்முட்டையிடத்துவங்குகிறது. 72 வாரங்களில் 200–225 முட்டைகள் வரை இடும்.  
கிராமப்பிரியாகோழிஇந்தியஅரசால் அகில இந்திய ஒருங்கிணைந்த ஆராய்ச்சி திட்டத்தின் கீழ்ஐதராபாத்தைச் சார்ந்த திட்டத்தின்வழியாக உருவாக்கப்பட்ட ஒரு கலப்பின கோழிஆகும்.கிராம்ப்பிரியாகோழிகள் கொல்லைப்புற வளர்ப்புக்காக உருவாக்கப்பட்டவை. இவை இந்திய விவசாயிகள் மத்தியில் உயர்ந்த மதிப்பைக்கொண்டவையாகஉள்ளன.  
கிராம்ப்பிரியாகோழிஇறைச்சி தந்தூரி வகை உணவுகளை தயாரிக்க மிகவும் பொருத்தமானதாக உள்ளது.  
கிராமப்பிரியாவில் இரண்டு வகைகள் உள்ளன:
- வெள்ளை வகை: - நல்ல முட்டை உற்பத்திக்கு.
- வண்ணமயனஇனம்: - இரட்டை நோக்கத்துக்காக வளர்க்கப்படுகின்றன. இதில்வெள்ளைஇனத்தைவிட முட்டைகள் எண்ணிக்கை குறைவாகவேகிடைக்கும்.இதன்தனித்தன்மைகளாக உள்ளவை: பல வண்ண இறகு முறை, நீண்ட தாடி,குறைந்து வேட்டையாடும் அச்சுறுத்தல்,இயல்பான உடல் எடையளவு, சிறந்த முட்டை உற்பத்தி, பழுப்புநிறஓடுடைய முட்டைகள் போன்றவை ஆகும்
# வார்ப்புரு:Infobox holiday 2

}
| caption = }
| captionstyle = caption  
| label1 = Official name
| data1 = }
| label2 = Also called
| data2 = }
| label3 = Observed&nbsp;by
| data3 = }
| label4 = Liturgical Color
| data4 = }
| label5 = Type
| data5 = }}
| class6 = summary
| label6 = Significance
| data6 = }
| label7 = Celebrations
| data7 = }
| label8 = Observances
| data8 = }  
| label10 = Begins
| data10 = }
| label11 = Ends
| data11 = }  
| label12 = Date
| data12 =  
| label13 = &nbsp;date
| data13 =  
| label14 = &nbsp;date
| data14 =
| label15 = &nbsp;date
| data15 =  
| label16 = &nbsp;date
| data16 =  
| label17 = Next&nbsp;time
| data17 =  
| label18 = Duration
| data18 =  
| label19 = Frequency
| data19 =  
| label20 = First&nbsp;time
| data20 = }  
| label21 = Last&nbsp;time
| data21 = }  
| label22 = Started&nbsp;by
| data22 = }  
| label23 = Related&nbsp;to
| data23 = }  
}}<noinclude></noinclude>
# சிங்கினிகார் (நெல்)

**சிங்கினிகார்** சிறு செலவில் பயிராகும் பாரம்பரிய நெல் இரகமான இது, மழை, நீர் தேக்கத்திலும் இயற்கைச் சீற்றங்களைத் தாங்கி வளரும் வல்லமைக் கொண்டது. இயற்கையாகவே நோய் எதிர்ப்புச் சக்தி கொண்ட இந்த நெல் இரகம், நடுத்தர வகையாகவும், சிவப்பு நிற நெல்லையும், சிவப்பு நிற அரிசியையும் உடையது. களைகள் நிறைந்துள்ள நிலத்திலும் சாகுபடி செய்ய ஏற்றதான இந்நெல், இடுபொருள் இல்லாமலேயே சாகுபடி செய்யக்கூடிய நெல் இரகமாகும்.
# சிங்கினிகார் (நெல்)

## மறுசுழற்சி மகத்துவம்

இந்த நெல் வகைச் சாகுபடியில் அறுவடைக்குப் பின் வைக்கோலின் பெரும்பகுதி நிலத்தில் சிதைந்து மக்குவதால், மண்ணின் சத்து கூடுகிறது. இந்தச் சத்தையே உணவாக எடுத்துக்கொண்டு வளரும் தன்மையை இயற்கையாகவே இந்த இரகத்துக்கு உண்டு.
நிலத்தில் மக்கும் பொருட்களால் மண்ணில் உண்டாகும் நுண்ணுயிர்களைச் சத்துகளாக எடுத்துக்கொண்டு, இடுபொருள் செலவு தேவையின்றி சாகுபடி செய்யக்கூடிய நெல் இரகமான சிங்கினிகார், அந்த வகையில் இது செலவில்லாத நெல் இரகமாக விளங்குகிறது.
# சிங்கினிகார் (நெல்)

## நோய் எதிர்ப்பு

சிங்கினிகார் நெல்லின் அரிசி உணவுக்கும், பலகார வகைகளுக்கும் ஏற்றது. இந்த அரிசியின் சிறப்பு அவல், மற்றும் பொரிக்கு ஏற்ற இரகமாகும். நோய் எதிர்ப்புச் சக்தி மிகுந்த இது. தொடர்ந்து சாப்பிடுவதன் மூலம் ஆரோக்கியமாகவும், நோயாளிகள் இதன் அரிசிக்கஞ்சிக் குடிப்பதன் மூலம், மிகுந்த பலத்தையும், உடல் நலத்தையும் பெறுவார்கள் என்பது குப்பிடதக்க ஒன்று.
# சிங்கினிகார் (நெல்)

## இவற்றையும் காண்க

- நெல்
- பாரம்பரிய நெல்
- இலங்கையின் பாரம்பரிய அரிசி